
6. OLANDA
Cele două Camere ale Parlamentului -  Camera Reprezentanţilor (Tweede Kamer) şi Senat (Eerste Kamer) – alcătuiesc împreună „Statele generale”, care reprezintă întregul popor olandez.
I. ORGANIZAREA CAMERELOR LEGISLATIVE

1. CAMERA REPREZENTANŢILOR

Este formată din 150 de deputaţi, aleşi conform sistemului reprezentării proporţionale cu scrutin de listă şi vot preferenţial, organizat la nivelul unei singure circumscripţii (întreg teritoriul ţării). Durata mandatului este de 4 ani.

Structură organizatorică

Organe de conducere

▪ Preşedintele Camerei Reprezentanţilor

▪ Biroul permanent: este format din Preşedintele Camerei şi 10 membri.

Organe de lucru

 Comisiile permanente sunt organizate pe domenii:
- domeniul administraţie: comisia pentru relaţii interne şi ale Regatului; comisia pentru servicii de securitate şi de informaţii; comisia pentru justiţie; comisia pentru regiunile Antilele olandeze şi Aruba; comisia pentru petiţii
- domeniul economiei şi finanţelor: comisia pentru afaceri economice; comisia pentru finanţe; comisia pentru cheltuieli publice

- domeniul educaţiei:  comisia pentru educaţie, cultură şi ştiinţă; comisia interparlamentară privind uniunea de limbă olandeză; 
- domeniul planificării: comisia pentru agricultură, natură şi calitatea hranei; comisia pentru transport, servicii publice şi calitatea apei; comisia pentru planificare, locuinţe şi mediu; comisia pentru locuinţe, comunităţi şi integrare   

- domeniul probleme sociale:  comisia pentru persoane vârstnice; comisia pentru probleme sociale şi muncă; comisia pentru sănătate, asistenţă socială şi sport; comisia pentru tineret şi familie

- domeniul internaţional: comisia pentru relaţii externe; Grupul de contact cu Belgia; Grupul de contact cu Germania; Grupul de contact cu Franţa, Grupul de contact cu Marea Britanie; comisia de apărare; Adunarea parlamentară euro-mediteraneană; comisia pentru afaceri europene, Grupul de lucru pentru Uniunea Interparlamentară; Delegaţia parlamentară pentru OSCE; Delegaţia parlamentară pentru Consiliul Europei; comisia comună pentru supervizarea relaţiilor interparlamentare

- domeniul de organizare a Camerei Reprezentanţilor:   Consiliul consultativ pentru clădirile aparţinând Camerei Reprezentanţilor; comisia pentru indemnizaţiile parlamentarilor; comisia pentru scrisori de acreditare; comisia pentru Prezidiu; comisia ICT; comisia pentru revizuirea legilor parlamentare; comisia pentru procedură; Comisia de artă

*

Grupurile politice 

-  Apelul Creştin-Democrat (CDA) 
- Partidul Laburist (PvdA) 

- Partidul Socialist (SP) 
- Partidul Popular pentru Libertate şi Democraţie (VVD) 
- Partidul pentru Libertate (PVV) 
- Stânga Verde (GL) 

- Uniunea Creştină (CU) 

- Partidul Democrat (D66)

- Partidul pentru animale (PvdD)

- Partidul Politic Reformat (PSC)

2. SENATUL

Cei 75 de membri ai Senatului sunt aleşi în mod indirect (conform sistemului proporţional cu scrutin de listă şi vot preferenţial), de către un corp de electori format din reprezentanţi ai consiliilor regionale. Durata mandatului este de 4 ani.

Structura organizatorică
Organe de conducere

▪ Preşedintele Senatului

Organe de lucru
Comisiile permanente: comisia de interne şi pentru colegiile de stat/afaceri generale şi pentru Casa regală;  comisia de afaceri externe, apărare şi dezvoltare;  Comisia economică;  comisia pentru organizaţii europene şi cooperare;  comisia de finanţe;  comisia de justiţie;   comisia JAI;  comisia pentru agricultură, natură şi calitatea alimentelor;  comisia pentru regiunile Antilele olandeze şi Aruba; comisia pentru educaţie, cultură şi ştiinţă; comisia pentru probleme sociale şi ocuparea forţei de muncă; comisia mixtă pentru subsidiaritate,  comisia  pentru transport şi gospodărire a apelor; comisia pentru petiţii;  comisia de sănătate, bunăstare şi sport/tineretului şi familiei; comisia pentru locuinţe, amenajarea teritoriului şi protecţia mediului/pentru locuinţe, cartiere şi integrare 

*

Grupurile parlamentare

- Apelul Creştin-Democrat (CDA)
- Partidul pentru Libertate (PVV)  
- Partidul Laburist (PvdA) 

- Partidul Socialist (SP) 
- Partidul Popular pentru Libertate şi Democraţie (VVD) 
- Uniunea Creştină (CU) 

- Stânga Verde (GL)

- Partidul Politic Reformat (PSC)

- Partidul Democrat (D66)

- Fundaţia pentru o Societate Deschisă  

- Grupul Yildirim 

3. Diferenţa de competenţe între cele două Camere

Spre deosebire de Senat, Camera Reprezentanţilor are competenţa de a face amendamente la proiectele de lege depuse de Guvern, în timp ce Senatul le poate adopta sau respinge. 

Conform Constituţiei, numai Camera Reprezentanţilor are dreptul de iniţiativă legislativă. 
Camera Reprezentanţilor are competenţa de adoptare a proiectului bugetului de stat prezentat de către Guvern.    

Membrii Camerei Reprezentanţilor lucrează cu norma întreagă, în timp ce senatorii lucrează o jumătate de normă (indemnizaţia unui senator reprezintă un sfert din indemnizaţia unui deputat). 

Implicarea Senatului în activitatea politică este mult mai redusă decât cea a Camerei Reprezentanţilor.
II. ADMINISTRAŢIA PARLAMENTARĂ

1. ORGANIGRAMA ADMINISTRAŢIEI CAMEREI REPREZENTANŢILOR


















2. ORGANIGRAMA ADMINISTRAŢIEI SENATULUI



7. AUSTRIA

Parlamentul este compus din Consiliul Naţional şi Consiliul Federal. 
I. ORGANIZAREA CAMERELOR LEGISLATIVE
1. CONSILIUL NAŢIONAL

Este format din 183 de membri, aleşi conform sistemului reprezentării proporţionale cu scrutin de listă închisă şi vot preferenţial (opţional). Durata mandatului este de 5 ani. 
Structura organizatorică
Organe de conducere

▪ Preşedintele Consiliului Naţional: conduce Consiliul Naţional împreună cel de-al doilea şi al treilea preşedinte.  Grupul celor 3 preşedinţi poate asista activitatea Preşedintelui Consiliului Federal în cazul în care acesta din urmă se află în incapacitate (pe o perioadă de peste de 20 de zile sau până la luarea unei decizii cu privire la revocarea Preşedintelui Consiliului Federal prin referendum) şi în cazul în care postul de Preşedinte al Consililui Federal devine vacant. 
Consiliul National alege cinci secretari şi cel puţin trei parlamentari (whips
). 

▪ Conferinţa Preşedinţilor: este constituită din  Preşedinţii Consiliului Naţional şi preşedinţii grupurilor parlamentare. Este un organ consultativ care, conform Regulamentului, are drept atribuţii: elaborarea programului de lucru al Consiliului Naţional, stabilirea ordinii de zi şi a datelelor de începere a sesiunilor, precum coordonarea activităţii  comisiilor parlamentare. Rolul său este de o importanţă deosebită pentru practica parlamentară, în special în cazul unor diferenţe de opinie în interpretarea şi aplicarea normelor de procedură.
Organe de lucru

Comisiile parlamentare şi subcomisiile Consiliului Naţional: comitetul pentru agricultură şi silvicultură; comisia pentru buget; subcomisia permanentă a comisiei pentru buget; comisia pentru clădirile Parlamentului; comisia pentru Constituţie; comisia pentru protecţia consumatorului; comitetul pentru Curtea de Conturi; subcomisia permanentă a Comitetului Curţii de Conturi; comisia de cultură; comisia de economie şi industrie; comisia pentru educaţie; comisia pentru mediu; comisia pentru egalitate de drepturi; comisia pentru familie; comisia de finanţe; comisia pentru afaceri externe; comisia de sănătate; comisia pentru drepturile omului; comisia pentru imunităţi; comisia pentru incompatibilităţi; comisia pentru afaceri interne; subcomisia permanentă a Comisiei pentru afaceri interne; comisia de justiţie; comisia pentru forţă de muncă şi afaceri sociale; comisia principală; subcomisia permanentă pentru afaceri europene; comisia de apărare; subcomisia permanentă a Comisiei de apărare; comisia pentru problemele Ombudsman-ului; comisia de petiţii şi iniţiative cetăţeneşti; comisia pentru cercetare, inovare şi tehnologie; comisia pentru Regulament; comisia pentru ştiinţă; comisia pentru sport; comisia pentru turism; comisia pentru transporturi.


Grupurile parlamentare
Pentru formarea unui grup parlamentar este nevoie de cel puţin cinci parlamentari care au obligaţia de a notifica pe Preşedintele Consiliului Naţional, în scris, de constituirea grupului respectiv. Din acel moment, grupul devine o entitate juridică şi are dreptul la acordarea de fonduri necesare acoperirii costurilor generate de activitatea sa.
2. CONSILIUL FEDERAL
Este format din 62 de membri, desemnaţi de parlamentele provinciilor federale. În funcţie de mărime, fiecare provincie desemnează un număr de reprezentanţi cuprins între 3-12. Durata mandatului acestora este de 5-6 ani, în funcţie de durata legislaturii parlamentelor provinciilor. În Consiliul Federal, mandatele sunt împărţite între partide, în funcţie de numărul de mandate deţinute în parlamentele provinciilor. 
Structura organizatorică

Organe de conducere

▪ Preşedintele Consiliului Federal. Preşedinţia Consiliului Federal se schimbă între land-uri de două ori pe an, luându-se în considerare ordinea alfabetică a acestora. Parlamentarul, membru al Consiliului Federal, ales primul de dieta land-ului său va avea calitatea de preşedinte al Consiliului Federal.  
De două ori pe an, Consiliul Federal alege doi reprezentanţi pentru funcţia de vicepreşedinţi, precum şi 2 secretari şi doi chestori. Împreună cu Preşedintele, aceştia formează Prezidiul Consiliului Federal. 

▪ Conferinţa preşedinţilor: este formată din Preşedintele şi vicepreşedinţii Consiliului Federal, precum şi din liderii grupurilor parlamentare. Acesta este un organism consultativ, care asistă preşedinţii având, în primul rând, rolul de a coordona dezbaterile plenare şi ale comisiilor de specialitate ale Consiliului Federal. 

De asemenea, Conferinţa preşedinţilor face propuneri cu privire la relaţiile parlamentare internaţionale şi cu privire la alte aspecte importante pentru această Cameră.

Organe de lucru

Comisiile parlamentare: comisia pentru afaceri externe; comisia pentru drepturi civile şi petiţii; comisia pentru afaceri europene; comisia pentru familie şi tineret; comisia de finanţe; comisia pentru Regulament; comisia de sănătate; comisia pentru egalitate de drepturi; comisia pentru afaceri interne; comisia de justiţie; comisia de apărare; comisia pentru agricultură, păduri şi gospodărirea apelor; comisia pentru securitate socială şi protecţia consumatorilor; comisia pentru sport; comisia pentru mediu; comisia pentru educaţie, artă şi cultură; comisia pentru incompatibilităţi; comisia pentru Constituţie şi federalism; comisia pentru transporturi, inovare şi tehnologie; comisia pentru afaceri economice şi pentru muncă; comisia pentru ştiinţă şi cercetare.
3. Diferenţa de competenţe între cele două Camere

Sarcina principală a Consiliului Naţional este legiferarea. Propunerea legislativă provine, în majoritatea cazurilor, fie de la Guvernul Federal, fie de la membrii Consiliului Naţional. Proiectele de lege depuse la Consiliul Naţional sunt, în prealabil, supuse dezbaterilor în cadrul comisiilor parlamentare de resort, după care sunt supuse votului în plen.

Consiliul Federal reprezintă interesele landurilor la nivelul federaţiei, motiv pentru care participă la procesul legislativ.  Deciziile Consiliului Naţional cu privire la legile adoptate şi tratatele încheiate de acesta sunt trimise neîntârziat Consiliului Federal, unde, înainte de a fi supuse discuţiilor în plen, sunt dezbătute în cadrul comisiilor parlamentare.

Consiliul Federal are competenţa de a depune o contestaţie motivată împotriva majorităţii legilor adoptate de Consiliul Naţional. Într-un asemenea caz, Consiliul Naţional, deşi trebuie să repună în discuţie legea contestată, are posibilitatea de a respinge contestaţia Consiliului Federal printr-o aşa-numită decizie de persistenţă (Beharrungsbeschluss). Consiliul Federal se poate opune adoptării unei legi, având drept de veto absolut pentru proiectele de lege care ar avea ca efect modificarea competenţelor landurilor federale. 

De asemenea, membrii Consiliului Federal au dreptul de a interpela miniştrii Guvernului federal.

Consiliul Federal are competenţa de a adopta rezoluţii şi de a dezbate probleme ce privesc raporturile cu Uniunea Europeană.

II. ADMINISTRAŢIA PARLAMENTARĂ

Administraţia este comună ambelor Camere, fiind condusă de un Director al Parlamentului. Art.40 punctul 3 din Constituţie statuează asupra structurii acestei administraţii parlamentare.

În conformitate cu articolul 30, punctul 4 din Constituţie, Preşedintele Consiliului Naţional numeşte personalul din administraţia parlamentară şi decide asupra tuturor problemele legate de personal. 

În prezent, administraţia parlamentară include servicii (ex: legislativ, documentare parlamentară, administrativ, relaţii internaţionale) în cadrul cărora îşi desfăşoară activitatea atât funcţionari publici, cât şi personal administrativ. 
ORGANIGRAMA ADMINISTRAŢIEI PARLAMENTARE











8. IRLANDA

Conform art.15 din Constituţie, Parlamentul este compus din Camera Deputaţilor şi Senat.

I. ORGANIZAREA CAMERELOR LEGISLATIVE

1. CAMERA DEPUTAŢILOR

Este formată din 166 deputaţi, aleşi conform sistemului reprezentării proporţionale cu vot unic transferabil. Durata mandatului este de 5 ani. Membrii acestui for sunt aleşi din cele 41 de circumscripţii electorale existente. În funcţie de densitatea populaţiei fiecărei circumscripţii, norma de reprezentare este de un deputat la 30.000 de locuitori sau cel mult un deputat la 20.000 locuitori. Parlamentul are sarcina de a revizui numărul circumscripţiilor electorale cel puţin o dată la 12 ani.
Structura organizatorică
Organe de conducere

 ▪ Preşedintele Camerei. Regulamentul de organizare şi funcţionare al Camerei Deputaţilor prevede competenţele şi obligaţiile Preşedintelui în legătură cu activitatea legislativă, desfăşurarea corectă a dezbaterilor, modalităţile de adresare a interpelărilor de către parlamentari,  citirea amendamentelor la proiectele de legi şi moţiuni. De asemenea, Camera Deputaţilor îşi alege şi un vicepreşedinte.
Organe de lucru
Există patru tipuri de comisii parlamentare: comisii permanente, comisii proprii, comisii comune şi comisii speciale (precum şi subcomisii ale acestora).

Comisiile permanente. Regulamentul prevede crearea automată a acestor comisii, după desfăşurarea alegerilor parlamentare (ex: comisia pentru finanţe publice; comisia mixtă pentru proiectele de revizuire a legislaţiei).

Comisiile proprii. Sunt formate numai din membrii uneia din Camere.

Comisiile comune. Sunt formate din comisii ale ambelor Camere, în conformitate cu regulile specifice ale şedinţelor comune.

Comisii comune: pentru afaceri europene; pentru afaceri externe; pentru arte, sport, turism şi comunitate rurală; justiţie, egalitate, apărare şi drepturile femeilor; asistenţă socială şi familie; întreprinderi şi afaceri; agricultură şi alimentaţie; mediu; finanţe şi serviciul public de transport; sănătate şi copii; educaţie şi ştiinţă; comunicaţii, marină şi resurse naturale.

Comisiile speciale. Se înfiinţează pentru examinarea şi dezbaterea anumitor probleme. 

2. SENATUL
Senatul este compus din 60 de membri. Dintre aceştia: 11 sunt desemnaţi de Primul ministru; 43 sunt aleşi, pe liste, de către colegiile electorale din 5 mari diviziuni socio-economice (cultură şi educaţie, agricultură, muncă şi protecţie socială, industrie şi comerţ, administraţie publică); 6 senatori provin din mediile academice (3 fiind aleşi de Universitatea Naţională a Irlandei şi 3 de Universitatea din Dublin).
Organe de conducere

▪ Preşedintele Senatului. Competenţele acestuia, prevăzute în Regulamentul de organizare şi funcţionare a Senatului, privesc buna desfăşurare a activităţii legislative, precum şi respectarea normelor de procedură parlamentară. Preşedintele Senatului este preşedintele Comisiei pentru procedură şi privilegii (care examinează şi dezbate aspecte de procedură şi recomandă modificări ale Regulamentului de organizare şi funcţionare).

Organe de lucru

 Comisiile parlamentare proprii: comisia pentru procedură şi privilegii (examinează aspecte referitoare la respectarea Regulamentului şi la privilegiile acordate parlamentarilor); comisia pentru apărarea intereselor membrilor Parlamentului.
Toate comisiile parlamentare dispun de un secretariat propriu, având un buget care poate fi utilizat pentru angajarea de specialişti din diferite domenii sau pentru asistenţă tehnică.
*

Grupurile politice parlamentare

- Grupul Fianna Fail (Republican)

- Grupul Fine Gael

- Grupul Partidului Laburist

- Grupul Progresist Democrat

- Grupul Verzilor

- Grupul Sinn Fein

- Grupul Socialist

3. Diferenţa de competenţe între cele două Camere
Competenţele Senatului, reglementate prin Constituţie, sunt, în general, mai reduse decât cele ale Camerei Deputaţilor. Prioritatea Camerei Deputaţilor faţă de Senat este evidentă, în special în cazul adoptării legii bugetului de stat şi a legilor financiare. Proiectul de buget este depus de către Guvern la Camera Deputaţilor. La acest proiect, Senatul nu este abilitat să facă amendamente, ci  numai recomandări, pe care le transmite la Camera Deputaţilor în termen de 21 de zile de la primire. Camera Deputaţilor poate adopta sau respinge recomandările făcute de Senat.  Prioritatea se manifestă şi în posibilitatea Camerei Deputaţilor de a insista pentru adoptarea unui proiect de lege pe care Senatul a refuzat să-l adopte în forma propusă de ea (fac excepţie proiectul de lege privind bugetul de stat şi proiectele de legi financiare). În această situaţie, conform Constituţiei, după expirarea unui termen de 270 de zile, se consideră că proiectul de lege a fost adoptat de cele două Camere. 
II. ADMINISTRAŢIA PARLAMENTARĂ

Administraţia este comună ambelor Camere, fiind condusă de un Secretar General.
ORGANIGRAMA ADMINISTRAŢIEI PARLAMENTARE




9. POLONIA
Parlamentul Poloniei este alcătuit din Camera Reprezentanţilor şi Senat.
I. ORGANIZAREA CAMERELOR LEGISLATIVE

1. CAMERA DEPUTAŢILOR

Este formată din 460 de deputaţi, aleşi conform sistemului reprezentării proporţionale cu scrutin de listă şi vot preferenţial (obligatoriu), organizat în circumscripţii electorale plurinominale. Durata mandatului parlamentar este de 4 ani.
Structura organizatorică

Organe de conducere

▪ Preşedintele Camerei (Mareşal)
▪ Biroul Camerei: este format din Preşedintele Camerei şi 4 vicepreşedinţi

▪ Consiliul Seniorilor: este format din Preşedintele Camerei, 4 vicepreşedinţi şi 4 lideri ai grupurilor parlamentare. Secretarul general (Şeful Cancelariei Camerei) participă, în calitate de invitat, la şedinţele Consiliului.

Organe de lucru

Comisiile permanente:  comisia pentru administraţie şi probleme interne; comisia pentru agricultură şi dezvoltare rurală; comisia pentru legătura cu polonezii din străinătate; comisia pentru probleme constituţionale; comisia pentru cultură şi media; comisia de etică; comisia economică; comisia pentru educaţie, ştiinţă şi tineret; comisia pentru protecţia mediului, resurse naturale şi păduri; comsia pentru Uniunea Europeană; comisia de sănătate; comisia pentru infrastructură; comisia pentru justiţie şi drepturile omului; comisia pentru politici regionale;  comisia pentru minorităţi; comisia de apărare; comisia pentru sport; comisia pentru finanţe publice; comisia pentru Regulament şi probleme ale deputaţilor; comisia pentru familie şi politici sociale; comisia pentru servicii speciale; comisia pentru control;  comisia pentru tezaur.
*

 Grupurile parlamentare

- Grupul Platformei civice (PO)
- Grupul formaţiunii Lege şi justiţie (PiS)
- Grupul Stângii Democraţilor (LiD)
- Grupul Partidului Popular
2. SENATUL

Este alcătuit din 100 de senatori, aleşi conform sistemului electoral bazat pe principiul majorităţii: pentru fiecare circumscripţie, se alocă un număr de mandate cuprins între 2 şi 4. Durata mandatului este de 4 ani. 
Structura organizatorică
Organe de conducere

▪ Preşedintele Senatului şi un vicepreşedinte
▪ Consiliul Seniorilor: este compus din Preşedintele Senatului, vicepreşedinte şi din cel puţin 7 senatori, desemnaţi de grupurile parlamentare. 
Organe de lucru

Comisiile permanente: comisia pentru economie naţională; comisia pentru cultură şi media; comisia pentru ştiinţă, educaţie şi sport; comisia de apărare;  comisia pentru drepturile omului, respectul legii şi petiţii; comisia de etică, regulament şi probleme ale senatorilor;  comisia pentru familie şi politică socială; comisia pentru agricultură şi dezvoltare rurală; comisia pentru guvernare locală şi administraţia de stat; comisia pentru emigrare şi relaţia cu polonezii din străinătate; comisia pentru Uniunea Europeană; comisia de politică externă; comisia legislativă; comisia de sănătate.
Comisiile speciale.

Comisia pentru armonizarea legislaţiei europene

3. Diferenţa de competenţe între cele două Camere

Competenţele celor două Camere nu sunt simetrice, Camera inferioară având rolul predominant în procesul legislativ. Constituţia consacră un sistem delicat de echilibru între puterile statului, care înclină spre un regim prezidenţial. Cu votul a 3/5 din numărul deputaţilor, Camera inferioară poate adopta un act normativ trimis de Preşedintele ţării spre reexaminare.

Atât Senatul cât şi Camera Deputaţilor au drept de iniţiativă legislativă.

Şedinţele comune sunt conduse de Preşedintele Camerei Deputaţilor şi numai în lipsa acestuia de Preşedintele Senatului. 
Proiectele de lege trimise Senatului de către Camera Deputaţilor, pot fi adoptate de Senat fără nici un amendament, cu amendamente sau pot fi respinse. Hotărârea Senatului de adoptare a unei legi la care a făcut amendamente sau de respingere a unui proiect de lege se consideră aprobată dacă nu este respinsă de Sejm cu majoritatea absolută a voturilor deputaţilor. 
După adoptarea Legii bugetului de stat de către Camera inferioară, Senatul are la dispoziţie 20 de zile pentru examinarea acesteia (în procedura ordinară termenul este de 30 de zile). În cazul proiectelor de lege constituţionale (de revizuire a Constituţiei), Senatul are la dispoziţie 60 de zile pentru dezbatere.  Proiectele de revizuire constituţională trebuie adoptate în formă identică de cele două Camere.   

Competenţa de control al Guvernului revine Camerei Deputaţilor, şi nu Senatului.  
II. ADMINISTRAŢIA PARLAMENTARĂ

1. ORGANIGRAMA ADMINISTRAŢIEI CAMEREI DEPUTAŢILOR









2. ORGANIGRAMA ADMINISTRAŢIEI SENATULUI






















10. CEHIA
Parlamentul este format din Camera Reprezentanţilor şi Senat. Articolul 54 din Constituţie conferă celor două Camere legislative o competenţă specială: cea a alegerii Preşedintelui Republicii. Prin Constituţie, se stabileşte şi numărul membrilor Camerei Reprezentanţilor – 200, precum şi numărul membrilor Senatului – 81. 
I. ORGANIZAREA CAMERELOR LEGISLATIVE

1. CAMERA REPREZENTANŢILOR

Camera Reprezentanţilor este alcătuită din 200 de membri, aleşi prin sistemul reprezentării proporţionale cu scrutin de listă (închisă). Fiecare alegător îşi poate exprima votul preferenţial pentru un număr de maximum 4 candidaţi aflaţi pe lista partidului favorit. Durata mandatului este de 4 ani. 

Structura organizatorică

Organe de conducere

▪ Preşedintele Camerei Reprezentanţilor

▪ Comitetul permanent: este format din Preşedintele Camerei, 5 vicepreşedinţi, precum şi din membrii desemnaţi de fiecare grup politic, potrivit principiului reprezentării proporţionale. Ulterior constituirii sale, Comitetul îşi alege dintre membrii săi, încă 2 vicepreşedinţi. 

Organe de lucru

Comisiile Camerei pot fi permanente, temporare sau de anchetă.

Deputaţii care îndeplinesc şi funcţia de ministru, nu pot face parte din comisiile parlamentare. 

Comitete parlamentare: comitetul pentru agricultură (17 membri); comitetul pentru control bugetar (18 membri); comitetul constituţional şi juridic (18 membri); comitetul pentru apărare (18 membri); comitetul pentru probleme economice (22 membri); comitetul pentru mediu (18 membri); comitetul pentru afaceri europene (18 membri); comitetul pentru afaceri externe (18 membri); comitetul pentru sănătate (18 membri); comitetul pentru petiţii (18 membri); comitetul pentru administraţie publică şi dezvoltare regională  (17 membri); comitetul pentru ştiinţă, educaţie, cultură, tineret şi sport (18 membri); comitetul pentru securitate (18 membri); comitetul pentru politici sociale (18 membri); comitetul pentru buget (22 membri); comitetul electoral (12 membri); comitetul pentru mandat şi imunităţi (11 membri).
Comisii permanente: comisia pentru bănci (18 membri); comisia pentru egalitatea de şanse (12 membri); comisia pentru mass-media (17 membri); comisia pentru supravegherea accesului la dosarele Serviciului Securităţii de Stat (5 membri); comisia pentru supravegherea ocupării forţei de muncă în serviciul de tehnică operaţională (5 membri); comisia pentru controlul activităţii Serviciului Militar de Informaţii (6 membri); comisia pentru controlul activităţii Biroului Naţional de Securitate (6 membri); comisia pentru controlul activităţii Serviciului Naţional de Informaţii (7 membri); comisia pentru Constituţie (12 membri); comisia pentru controlul activităţii Biroului Camerei Deputaţilor (10 membri)

Comisii de anchetă: comisia de anchetă privind procedura de achiziţie publică şi încheierea contractului de livrare a motoarelor pentru vehicule mai mari de 12 tone, între Cehia şi Kapsch (9 membri); comisia de anchetă pentru încălcarea dreptului la viaţă privată al anumitor persoane, în scopul obţinerii de influenţă asupra parlamentarilor (9 membri)
Comisii temporare: comisia temporară pentru soluţionarea problemelor apărute între stat şi biserică/asociaţii religioase referitoare la proprietăţi (11 membri).

*

Grupurile politice
Grupurile politice formate la începutul legislaturii:

- Grupul Partidului Civic Democratic (79 membri)

- Grupul Partidului Social Democratic Ceh (71 membri)

- Grupul Partidului Comunist al Boemiei şi Moraviei (26 membri)

- Grupul Uniunii Creştin-Democrate – Partidului Popular Ceh (13 membri)

- Grupul Partidului Verzilor (4 membri)

- Grupul deputaţilor neafiliaţi (7 membri. Pentru constituirea unui astfel de grup sunt necesari cel puţin 3 membri)

În cursul legislaturii, se pot forma noi grupuri politice, formate din parlamentari care aparţin altor partide politice decât celor pentru care au candidat sau care au părăsit partidul pe lista căruia au candidat, devenind independenţi. Un astfel de grup trebuie să fie format din cel puţin 10 membri. 
2. Senatul
Senatul este alcătuit din 81 de membri, aleşi prin sistem uninominal cu majoritate absolută, pentru un mandat de 6 ani. La fiecare 2 ani, 1/3 din numărul de senatori se reînnoieşte. 

Structura organizatorică

Organe de conducere

▪ Preşedintele Senatului

▪ 4 vicepreşedinţi

▪ Comitetul de organizare: este format din Preşedintele şi vicepreşedinţii Senatului, precum şi de membrii desemnaţi de grupurile politice potrivit principiului reprezentării proporţionale.

Organe de lucru

Comisiile Senatului: comisia pentru ordinea de zi şi proceduri legislative; comisia pentru mandat şi privilegii parlamentare; comisia constituţională şi juridică; comisia pentru economie naţională, agricultură şi transport; comisia pentru administraţie publică, dezvoltare regională şi mediu; comisia pentru educaţie, ştiinţă, cultură, drepturile omului şi petiţii; comisia pentru afaceri externe, apărare şi securitate; comisia pentru afaceri europene; comisia pentru sănătate şi politici sociale

Comisii permanente: comisia pentru cetăţenii cehi din străinătate; comisia pentru protecţia vieţii private; comisia pentru democraţie; comisia pentru activitatea Cancelariei Senatului; comisia pentru dezvoltare rurală; comisia pentru mass-media; comisia pentru Constituţia Republicii şi proceduri parlamentare; comisia electorală

Comisii temporare: comisia pentru verificarea constituţionalităţii Partidului Comunist din Bohemia şi Moravia

*

Grupurile politice

Senatorii se pot constitui în grupuri politice în funcţie de apartenenţa politică (partid sau coaliţie). Numărul minim necesar pentru constituirea unui grup politic este de 5 senatori. 
Grupurile politice:

- Grupul Partidului Civic Democratic (36 membri)

- Grupul Partidului Social Democratic Ceh (29 membri)

- Grupul Uniunea Creştin-Democrată-Partidul Popular Cehoslovac (7 membri)

- Grupul pentru o democraţie deschisă (6 membri)

3. Diferenţa de competenţe între Camera Reprezentanţilor şi Senat

Competenţe specifice Camerei Reprezentanţilor:

- proiectele legislative se depun numai la Camera Reprezentanţilor. După adoptarea acestora, proiectele se trimit Senatului. 

- Proiectul bugetului de stat şi proiectul de încheiere a exerciţiului bugetar se adoptă numai de Camera Reprezentanţilor.

- Guvernul răspunde direct în faţa Camerei Reprezentanţilor (relaţia Guvernului cu Senatul fiind una indirectă).

- Comisiile de anchetă se constituie numai în cadrul Camerei Reprezentanţilor.

- Numai Camera Reprezentanţilor poate fi dizolvată de Preşedintele Republicii, în condiţiile prevăzute în Constituţie. În cazul dizolvării Camerei Reprezentanţilor, pentru probleme urgente, Senatul devine organ decizional (fac excepţie domeniile: constituţional; electoral; al bugetului de stat şi al încheierii exerciţiului bugetar; relaţii internaţionale). Pe durata dizolvării Camerei Reprezentanţilor, numai Guvernul are drept de iniţiativă legislativă (Constituţia conferă dreptul de iniţiativă legislativă Camerei Reprezentanţilor, Senatului – în întregul său, Guvernului şi autorităţilor regiunilor autonome). 

- Competenţe specifice Senatului: punerea sub acuzare a Preşedintelui Republicii pentru înaltă trădare; solicitarea de verificare a constituţionalităţii unui tratat internaţional, anterior ratificării acestuia.

*
CANCELARIA SENATULUI

Cancelaria Senatului, înfiinţată prin lege specială, are atribuţii în domeniul serviciilor specializate, tehnice şi de organizare internă a Camerei. Şeful Cancelariei este Secretarul general, care este numit/demis de Preşedintele Senatului. 

Funcţionarii Cancelariei sunt angajaţi pe baza unui contract de muncă sau a unui contract de colaborare (potrivit legislaţiei muncii). Salariile şi remuneraţiile se stabilesc conform Regulamentului Cancelariei Senatului privind salariile (Regulamentul se aprobă de Comisia senatorială care răspunde de pregătirea proiectului de buget al Senatului).

ORGANIGRAMA ADMINISTRAŢIEI SENATULUI




















11. ITALIA

Parlamentul bicameral este compus din Camera Deputaţilor şi Senat. Cele două Camere sunt alese pe o perioadă de cinci ani, prin sufragiu universal şi direct. 

I. ORGANIZAREA CAMERELOR LEGISLATIVE

1. CAMERA DEPUTAŢILOR

Camera Deputaţilor este formată din 630 de deputaţi, din care 475 aleşi direct şi 155 prin reprezentare proporţională regională. 

Structura organizatorică

Organe de conducere
▪ Preşedintele 
▪ Biroul Preşedintelui: este format din 4 vicepreşedinţi, 4 chestori şi cel puţin 8 secretari aleşi din rândul deputaţilor.
▪ Colegiul chestorilor: În conformitate cu art.10 din Regulamentul Camerei Deputaţilor, trei deputaţi chestori supraveghează administraţia Camerei. De asemenea, Colegiul chestorilor pregăteşte proiectul de buget anual care este depus la Biroul Preşedintelui fiind discutat şi aprobat ulterior de către plenul Camerei. Chestorii decid asupra achiziţionării de bunuri şi servicii necesare pentru buna desfăşurarea a activităţii legislative.
 ▪ Conferinţa Preşedinţilor grupurilor parlamentare. Este condusă de Preşedintele Camerei. Acest organism este alcătuit din preşedinţii grupurilor parlamentare. Guvernul este întotdeauna informat cu privire la reuniunile Conferinţei pentru a trimite un reprezentant (articolul 13, alineatul 1 din Regulamentul Camerei). La Conferinţă pot fi, de asemenea, invitaţi vicepreşedinţii Camerei şi preşedinţii comisiilor parlamentare, şi în cazuri în care importanţa problemei abordate impune acest lucru, reprezentanţii grupului mixt de deputaţi format din cel puţin zece membri, precum şi reprezentantul deputaţilor aparţinând minorităţilor lingvistice (articolul 13, alineatul 2, din Regulament). 

Organe de lucru

La nivelul Camerei Deputaţilor există 14 comisii permanente: afaceri constituţionale, justiţie, afaceri externe, apărare, buget şi trezorerie, finanţe, cultură, mediu, transporturi, activităţi productive, muncă, afaceri  sociale, agricultură, afaceri europene.
În general, comisiile permanente sunt organe de pregătire, care examinează textele şi amendamentele, Camera urmând să se pronunţe în şedinţă plenară asupra lucrărilor comisiilor.

Comisii speciale: Comisia pentru examinarea proiectelor de legi şi Comisia pentru aprobarea decretelor-legi.

În afara comisiilor proprii, Camerele pot institui comisii comune, formate din deputaţi şi senatori, în funcţie de configuraţia politică rezultată din ponderea numerică a grupurilor parlamentare.

Comisii comune prevăzute de Constituţie şi legi constituţionale: Comisia pentru afaceri regionale; Comisia pentru procedurile de acuzare
Comisii comune de supraveghere şi control: Comisia parlamentară pentru securitatea Republicii;  Comisia parlamentară pentru supravegherea serviciilor de difuzare a programelor radio-tv; Comisia pentru controlul activităţii fondurilor de asigurări sociale; Comisia parlamentară de monitorizare a punerii în aplicare în acordului Schengen,  activităţii Europol, pentru  control şi supraveghere în materie de imigraţie; Comisia parlamentară pentru  protecţia copiilor:  Comisia parlamentară privind simplificarea legislaţiei
Comisii comune de anchetă: Comisia parlamentară de anchetă privind fenomenul Mafia şi alte grupări criminale, inclusiv străine.

*

Grupurile politice

Parlamentarii care aparţin aceluiaşi partid se constituie în grupuri parlamentare. Aceste organisme au, în general, rolul de a coordona acti​vitatea propriilor parlamentari, astfel încît să garanteze exprimarea şi chiar impunerea prin vot a programului şi valenţelor politice ale partidului respectiv.

Fiecare grup parlamentar este format din cel puţin 20 de deputaţi (art.14 din Regulamentul Camerei Deputaţilor). Parlamentarii care nu întrunesc acest număr se pot afilia altor gru​puri sau pot forma grupuri mixte.
În prezent aceste grupuri parlamentare sunt următoarele:

- ITALIA DEI VALORI (27 deputaţi)

- LEGA NORD PADANIA (60 deputaţi)

- PARTITO DEMOCRATICO (218 deputaţi)

- POPOLO DELLA LIBERTA' (271 deputaţi)

- UNIONE DI CENTRO (34 deputaţi)
- Mixt  (20 deputaţi)
.
2. SENATUL

Senatul are 326 de mandate – 315 alese prin vot popular, din care 232 alese direct şi 83 prin reprezentare proporţională regională.
Constituţia prevede, de asemenea, numirea de către şeful statului a 5 senatori pe viaţă, în afară de foştii preşedinţi ai Republicii, care devin senatori de drept la expirarea mandatului prezidenţial.
    
Structura organizatorică
Organe de conducere
▪ Preşedinte Senatului

▪ Biroul Senatului: este format din 4 vicepreşedinţi, 3 chestori (Colegiul chestorilor), 8 secretari, aleşi din rândul senatorilor.

După alegerea Preşedintelui, Senatul îşi alege Biroul în timpul următoarei şedinţe. Acest organism este alcătuit din:

- patru vicepreşedinţi, care  pot prezida dezbaterile şi  participă la ceremonii publice în numele Preşedintelui; 

- trei chestori, care sunt responsabili de securitate, de buget şi de gestionarea fondurilor  Senatului; 

- opt secretari (acest număr poate fi mai mare în anumite cazuri prevăzute de Regulamentul Senatului) care asistă Preşedintele în timpul şedinţelor, prezintă documente care trebuie comunicate Senatului, fac apelul senatorilor, verifică rezultatele votului şi redactează procesele-verbale ale şedinţelor publice. 

Organe de lucru 

La nivelul Senatului există 14 comisii permanente: afaceri constituţionale, justiţie, afaceri externe, apărare, buget şi trezorerie, finanţe, cultură, mediu, transporturi, activităţi productive, muncă,  afaceri  sociale, agricultură, afaceri europene.

Mai există comisii speciale şi extraordinare: Comisia specială pentru aprobarea decretelor-legi; Comisia  extraordinară pentru drepturile omului; Comisia extraordinară de control al preţurilor; Comisia pentru problemele italienilor în străinătate. 

De asemenea, există comisii de anchetă: Comisia de anchetă privind stupefiantele; Comisia parlamentară de anchetă cu privire la eficacitatea şi eficienţa Serviciului Naţional de Sănătate.

Fiecare proiect de lege prezentat într-o Cameră este examinat de o comisie parlamentară de resort, apoi de către  plenul Camerei respective, care îl adoptă pe fiecare articol şi cu vot final. După adoptarea în prima Cameră, textul este transmis celeilalte Camere. Dacă aceasta din urmă modifică textul proiectului de lege, acesta se trimite din nou, pentru o nouă dezbatere, primei Camere care l-a adoptat.  Textul este transmis de la o Cameră la cealaltă pentru ca textul să fie adoptat în termeni identici, deoarece nu există nici un organ de conciliere.

*
Grupurile politice

În termen de trei zile de la prima şedinţă a Senatului, fiecare senator va notifica Preşedintelui numele grupului parlamentar la care intenţionează să se alăture. Senatorii care nu fac acest lucru sunt afiliaţi grupului mixt. 
Pentru a fi recunoscut de către Senat, fiecare grup trebuie să aibă cel puţin zece senatori. De asemenea, fiecare grup îşi alege un lider şi, eventual,  unul sau mai mulţi vicelideri şi unul sau mai mulţi secretari.

În prezent, compoziţia grupurilor parlamentare este: Italia dei Valori – 14 senatori; Lega Nord Padania – 26 senatori; Partito Democratico -118 senatori; Il Popolo della Libertà – 146 senatori; UDC, SVP e Autonomie – 11 senatori,  Mixt – 7 senatori,.
3. Diferenţa de competenţe între cele două Camere

Conform principiului bicameralismului complet, cele două Camere au atribuţii identice în materie legislativă. Astfel, Camerele exercită împreună funcţii sau prerogative constituţionale în domeniul financiar, control al puterii execu​tive, în domeniul relaţiilor internaţionale, etc.

Singura diferenţă între cele două Camere constă în componenţa şi modalităţile de alegere a membrilor acestora. 

Astfel, cei 630 de deputaţi, care trebuie să aibă vârsta de cel puţin 25 de ani, sunt aleşi de către toţi cetăţenii italieni de peste 18 de ani.  În schimb, cei 315 de senatori aleşi trebuie să aibă vârsta de cel puţin 40 de ani, iar vârsta alegătorilor lor trebuie să fie peste 25 de ani.

II. ADMINISTRAŢIA PARLAMENTARĂ
ORGANIGRAMA ADMINISTRAŢIEI CAMEREI DEPUTAŢILOR

� Parlamentarii desemnaţi pentru asigurarea prezenţei la vot, în cazurile în care se supun aprobării texte legislative importante. 

